Príloha č. 1   							Spis č.:A/2013/16699/16699..........
Verejný obstarávateľ: Mesto Košice, Trieda SNP 48/A, 040 11 Košice 
Postup -  prieskum trhu pri zákazke s nízkou hodnotou typu A.2 - jednoetapový
v rámci postupu verejného obstarávania podľa § 102 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 26/2011.

Zákazka na dodanie tovaru s názvom: „Košice, varovné a signálne pásy pre nevidiacich a slabozrakých – komunikácie pre peších - KULTURPARK“.

Opis predmetu zákazky:
Predmetom zákazky je:
- dodanie a osadenie (nalepenie) nereflexných plastových varovných a signálnych pásov pre nevidiacich a slabozrakých na živičný resp. betónový povrch komunikácií pre peších s dopravou tovaru na miesto osadenia,
- súčasťou vykonávania predmetu zákazky je aj potrebné očistenie povrchu komunikácií, okamžité odstránenie všetkých odpadov vznikajúcich pri vykonávaní predmetu zákazky alebo ako jeho dôsledku a nakladanie s nimi v zmysle platnej legislatívy vrátane ich naloženia, premiestnenia, zloženia a poplatku za ich uskladnenie, zaistenie ochrany životného prostredia, bezpečnosti práce a používaných technických zariadení a.i. súvisiace.

Bližšia špecifikácia tovaru je uvedená v prílohe č. 1a) Výkaz výmer.

Miesto dodania a osadenia predmetu zákazky: komunikácie pre peších – križ. ul. Rastislavova – Kukučínova a Kukučínova – Zborovského. 

Postup pri zákazke s nízkou hodnotou typu A.2: predkladá sa ponuka (vyplnená výzva), požadované doklady, ktoré sú stanovené pre splnenie podmienok účasti. Vyhodnocované budú len ponuky uchádzačov, ktorí splnia podmienky účasti.

1)  Pre splnenie podmienok účasti vo verejnom obstarávaní uchádzač predloží:

1.1.	doklad o oprávnení dodávať tovar – uchádzač preukáže jedným z týchto dokladov:
- živnostenské oprávnenie alebo výpis zo živnostenského registra (predkladá fyzická osoba podnikateľ, príspevková organizácia – podnikateľ),
- výpis z obchodného registra (predkladá právnická osoba – podnikateľ, fyzická osoba podnikateľ zapísaný v obchodnom registri),
- iné než živnostenské oprávnenie vydané podľa osobitných predpisov napr.: doklad o zapísaní v profesijnom zozname vedenom profesijnou organizáciou.
Podmienka: Uchádzač musí preukázať, že je oprávnený dodávať požadovaný tovar.
1.2.	zoznam referencií o dodávkach tovaru – uchádzač predloží zoznam referencií o dodávkach tovaru za predchádzajúce tri roky (2010, 2011, 2012), v ktorom uvedie min. tri zákazky s dodávkou tovaru rovnakého resp. obdobného charakteru. V zozname bude uvedený názov zákazky, rok dodania, fakturovaná cena v € bez DPH a kontaktná osoba odberateľa (meno, e-mail, č. tel.). Zoznam bude podpísaný uchádzačom, jeho štatutárnym orgánom alebo členom štatutárneho orgánu alebo osobou oprávnenou konať za uchádzača.
Podmienka: Uchádzač musí preukázať, že za požadované obdobie dodával rovnaké resp. obdobné tovary (dodanie a osadenie (nalepenie) reflexných resp. nereflexných prvkov pre navigáciu nevidiacich a slabozrakých). 

Doklady uchádzač zašle výlučne v elektronickej podobe (oskenované) na e-mailovú adresu pre ponuky: 2013.16699@kosice.sk. Ak niektoré požadované doklady nie sú vydávané v elektronickej podobe, alebo nie je ich možné poslať e-mailom, doručia sa verejnému obstarávateľovi v stanovenej lehote v uzatvorenej obálke s uvedením názvu zákazky „Košice, varovné a signálne pásy pre nevidiacich a slabozrakých - KULTURPARK“ a označením – „NEOTVÁRAŤ“ osobne alebo poštou na adresu: Mesto Košice, Magistrát mesta Košice, Trieda SNP 48/A, 040 11 Košice, vstupná hala, podateľňa.

2)	Kritéria na hodnotenie ponúk: najnižšia cena v € s DPH
- najnižšia celková cena za predmet zákazky vyjadrená v eurách vrátane  DPH vypočítaná na základe prílohy č. 1a) - výkazu výmer.
Do jednotkových cien položiek uchádzač zahrnie všetky náklady spojené s úplným, vecným a odborným plnením zákazky vyplývajúcim z tejto prílohy a výkazu výmer  vrátane nákladov na všetky vedľajšie, pomocné a iné činnosti nevyhnutné pre plnenie zákazky (ako sú colné poplatky, dopravné náklady, náklady na potrebné očistenie  povrchu komunikácií  a.i. súvisiace).
Úspešným uchádzačom bude ten, kto bude mať platnú ponuku a súčasne bude jeho ponuka  najvýhodnejšia podľa stanoveného kritéria.
Úspešnému uchádzačovi bude na dodanie predmetu zákazky vystavená objednávka, prílohou ktorej bude výkaz výmer - príloha č.1a) s doplnenými cenami.  

3)	Termín na predloženie ponuky je do: 27.06.2013 do 10:00 hod.

4)	Doklady zaslané alebo doručené po termíne alebo na inú e-mailovú adresu, alebo ak nebudú zaslané alebo doručené všetky doklady alebo nebude uchádzač postupovať podľa tohto Postupu, takého doklady nebudú brané do úvahy a nebudú posudzované.

5)	Uchádzači, ktorí splnia podmienky účasti budú zaradení do vyhodnotenia cenových ponúk.

Prílohy:
Príloha č. 1a) Výkaz výmer